તમે ખરીદી કરવા જતા હતા ત્યારે વણિકને ઘી ખરીદવું હતું તેણે વિચાર્યું કે આ વખતે ખુબ દુઝાણા હોય ઢોર ઢાંખર મર્યા ન હોય તો સારૂં. ઘી સસ્તુ મળે. અને મોચીને ચામડું ખરીદવું હતું એટલે તેણે વિચાર્યું કે આ વખતે ઝાઝા ઢોર ઢાંખર મર્યા હોય તો સારૂ. ચામડું સસ્તે મળે. જતી વખતે વણિકની ભાવના સારી હતી એટલે તેને ઝુંડપીની અંદર ગાદી પર બેસાડ્યો હતો. અને મોચીને ઝુંડપીની બહાર આંગણામાં. પરંતુ તમે ખરીદી કરીને આવ્યા ત્યારે તમારી ભાવના બદલાઈ ગઈ. વણિકને થયું કે હવે દુઝાણા ઢોર ઓછા થાય તો સારું. ઘી મોંઘુ થાય અને સારો એવો નફો મળે અને મોચીને થયું કે હવે ઢોર ન મરે તો સારું. જેથી ચામડું મોઘું થાય અને થોડા પૈસા વધુ મળે. આમ આવતી વખતે વણિકની ભાવના મારવાની થઈ એટલે એને બહાર આંગણામાં બેસાડવામાં આવ્યો. અને મોચીની ભાવના જીવાડવાની એટલે એનેં અંદર ગાદી પર બેસાડવામાં આવ્યો. તમારી બંનેની વૃત્તિ તો સ્વાર્થી જ હતી પરંતુ મેં તમારી ભાવના મુજબ તમને સ્થાન આપ્યું છે.